CELEX: C2004/217/58
Language: lv
Date: 2004-08-28 00:00:00
Title: Lieta T-248/04: Prasība pret Eiropas Kopienu Komisiju, ko Scania AB (Publ) iesniedza 2004. gada 21. jūnijā

28.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 217/32
            
         Prasība pret Eiropas Kopienu Komisiju, ko Scania AB (Publ) iesniedza 2004. gada 21. jūnijā
   (Lieta T-248/04)
   (2004/C 217/58)
   Tiesvedības valoda: angļu
   Eiropas Kopienu Pirmās instances tiesā 2004. gada 21. jūnijā izskatīšanai ir iesniegta prasība pret Eiropas Kopienu Komisiju, ko cēla Scania AB (Publ), Söldertälje (Zviedrija), kuru pārstāv D.Arts un F.Huberts, advokāti, kas norādīja adresi Luksemburgā.
   Prasītājas prasījumi Pirmās instances tiesai ir šādi:
   
               —
            
            
               atzīt par spēkā neesošu Komisijas 2004. gada 7. aprīļa lēmumu, ar ko tā ir apstiprinājusi Volvo A kapitāldaļu atdalīšanu, nododot tās Ainax;
            
         
               —
            
            
               piespriest Eiropas Kopienu Komisijai atlīdzināt izdevumus.
            
         Pamati un galvenie argumenti
   Prasītāja apgalvo, ka Komisijas apstiprinājums koncentrācijai Volvo un Renault Vehicules Industriels (1) bija atkarīgs no tā, vai Volvo atdalīs savas kapitāldaļas no Scania (Turpmāk tekstā – “Scania apņemšanās”). Apstrīdētajā lēmumā Komisija ir akceptējusi Volvo atdalīšanas piedāvājumu, saskaņā ar kuru Volvo savas atlikušās kapitāldaļas nodotu meitasuzņēmumam Ainax. Prasītāja vēl apgalvo, ka Volvo kapitāldaļu turētāji Ainax akcijas saņemtu kā dividendes.
   Saskaņā ar prasītāja teikto, ar apstrīdēto lēmumu tiek pārkāpta “Scania apņemšanās”, kas noteikta ar Komisijas 2000.gada 1. septembra Lēmumu, kā arī Regulas 4064/89 (2) 6. panta 1. punkta c) apakšpunktu un 2. punktu.
   Saskaņā ar prasītājas teikto, radot starpstruktūru Ainax, kapitāldaļas paliek Volvo kontrolē, tā vietā, lai tās tiktu sadalītas starp Volvo kapitāldaļu turētājiem. Kā turpmāk norāda prasītāja, Renault pieder apmēram 20 % Volvo kapitāldaļu, Renault kontrolē aptuveni 20 % no Ainax, kas savukārt kontrolē apmēram 25 % no Scania. Prasītāja apgalvo, ka tdalīšanas struktūra Renault un, netieši, Volvo nodrošina būtisku ietekmi attiecībā uz prasītāju un tās iekšējo komercinformāciju. Saskaņā ar iepriekšminēto, prasītāja nevar rīkoties neatkarīgi no Volvo/Renault VI grupas.
   
      (1)  Komisijas 2000. gada 1. septembra Lēmums par koncentrācijas atzīšanu par saderīgu ar kopējo tirgu (Lieta Nr. IV/M. 1980-3* VOLVO/RENAULT V.I.) saskaņā ar Padomes Regulu (EEK) Nr. 4064/89 (OV C 301, 23.lpp.)
   
      (2)  Padomes 1989. gada 21. decembra Regula (EEK) Nr. 4064/89 par uzņēmumu koncentrācijas kontroli (OV 1990. L 257, 13. lpp.)